हमारे बुन्देलखण्ड में कहावतों से बच्चों को डपटने की परम्परा रही है, अक्सर अम्मा जब गुस्साया करती हैं तो कहती हैं , कर बहियां आपनी छोड़ पराई आस, संभवतः सभी को याद होगा, लेकिन वही बुन्देलखण्डी क्यों अपने हाथों को कटा हुआ मान रहे हैं, मैं उसी कहावत की भाषा में कहँूगी कि भैया अपने मरें बिना सरग नईं मिलत ! अपने कुओं को अपने तालाबों को नया जीवन दीजिए, जलसंचयन करिये, तकनीकी सीखीए, और अपने आपको स्वयं मजबूत कीजिए क्योंकि आप कितने भी हाथ जोड़े या पैरों पर गिरें आपकी मदद आपको स्वयं करनी होगी , और जिस दिन आप अपनी सहायता स्वयं करने लगेंगे उसी दिन सरकार प्रशासन सभी आपके पीछे खड़े होंगे ।